Diari Oficial de la Generalitat Valenciana


Sumari del DOGV 7727, del 24-02-2016 (2016/1168)

Informació pública de la modificació puntual número 20 del pla general d'ordenació urbana. Ús aparcament de vehicles destinats al transport col·lectiu de viatgers i/o al transport de mercaderies en sòl urbà industrial i modificació puntual pla parcial industrial. Sector II. Ús aparcament de vehicles destinats al transport col·lectu de viatgers i/o al transport de mercaderies en sòl urbà industrial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/1168


Data del document
:   27-01-2016

Organisme emissor
:   Ajuntament d'Almàssera

Tipus de document
:   Anunci

Descriptors 

:   * Almàssera
    * pla d'urbanisme
    * administració local

Informació pública de la modificació puntual número 20 del pla general d'ordenació urbana. Ús aparcament de vehicles destinats al transport col·lectiu de viatgers i/o al transport de mercaderies en sòl urbà industrial i modificació puntual pla parcial industrial. Sector II. Ús aparcament de vehicles destinats al transport col·lectu de viatgers i/o al transport de mercaderies en sòl urbà industrial. [2016/1168]  
Per acord plenari de data 25 de gener de 2016, s'ha resolt sotmetre a informació pública, per un període de 45 dies, el document de modificació puntual del Pla General d'Ordenació Urbana d'Almàssera número 20. Ús d'aparcament de vehicles destinats al transport col·lectiu de viatgers i/o al transport de mercaderies en sòl urbà industrial i modificació puntual pla parcial industrial. Sector II. Ús aparcament de vehicles destinats al transport col·lectiu de viatgers i/o al transport de mercaderies en sòl urbà industrial, acompanyat del document inicial estratègic, de conformitat amb les formalitats previstes en l'article 57.1.a, en relació amb el 53, ambdós de la Llei d'Ordenació del Territori, Urbanisme i Paisatge (LOTUP), quedant els articles afectats per la modificació redactats en els termes següents:  
  
  
Pla General d'Ordenació Urbana.  
  
Article 162. Usos permesos i les seues condicions  
  
Industrial.  
Es declara ús preferent, i s'autoritzen magatzems, tallers o fàbriques amb les seues oficines annexes, i tenint sempre en compte les limitacions establides en el Reglament d'activitats molestes, insalubres, nocives i perilloses, aprovat pel Decret 2414/1961, de 30 de novembre, i en la Instrucció 1/83, per la qual es dicten normes per a l'aplicació de l'esmentat reglament, aprovada per ordre de la Conselleria de Governació, de 10 de gener de 1983. Les activitats qualificades hauran d'adoptar les mesures correctores oportunes per a fer-les compatibles amb els habitatges pròxims i no perjudicar l'ús residencial.  
  
Residencial.  
Es declara incompatible, excepte un habitatge per indústria, destinada a una persona directament relacionada amb l'activitat a desenvolupar en la parcel·la, com pot ser el vigilant o encarregat. La situació d'aquest habitatge haurà de ser tal que tinga accés directe des del carrer i que guarde la separació deguda respecte a l'activitat industrial pròpiament dita.  
  
Superfície màxima: 150 metres quadrats.  
  
Aparcaments.  
Aparcaments expressament vinculats a vehicles destinats al transport col·lectiu de viatgers i/o al transport de mercaderies.  
  
Es declaren compatibles. S'admeten en planta baixa, plantes inferiors a la baixa i a l'aire lliure sobre parcel·la. En aquest últim cas, la parcel·la haurà de ser preparada, tant en la seua part que dóna a via publica com en la part tocant al sòl no urbanitzable o sòl urbà residencial, tancada fins a una altura mínima d'un metre amb elements opacs, i amb una tanca verda posterior d'una altura mínima de dos metres.  
  
  
Estacions de servei.  
Es declara compatible.  
  
Administratiu.  
Es declara incompatible, excepte les oficines pròpies de l'empresa.  
  
Agrícola.  
Es declara incompatible, excepte l'ús de cambra i magatzem relacionat amb l'activitat agrícola.  
Comercial.  
Es declara compatible. S'exigirà una dotació mínima d'aparcament per als locals amb una superfície de venda superior a 500 m², en els quals es disposarà, com a mínim, una plaça d'aparcament d'automòbil per cada 100 metres quadrats o fracció superior a 50 metres quadrats de superfície construïda.  
Hoteler, cultural, sanitari, docent, religiós, recreatiu, ramader.  
  
Es declaren incompatibles.  
  
  
Pla parcial industrial. Sector II.  
  
Article 3. Condicions d'ús  
Usos permesos i prohibits.  
Són usos compatibles en l'edificació industrial els següents: comercial, artesanal, magatzems, serveis, industrial, habitatge del vigilant, oficines, aparcament, recreatiu, cultural i esportiu, així com els admesos pel pla general.  
És un ús també compatible el d'aparcaments expressament vinculats a vehicles destinats al transport col·lectiu de viatgers i/o al transport de mercaderies.  
L'ús d'aparcaments expressament vinculats a vehicles destinats al transport col·lectiu de viatgers i/o al transport de mercaderies s'admet en planta baixa, plantes inferiors a la baixa i a l'aire lliure sobre parcel·la. En aquest últim cas la parcel·la haurà de ser preparada, tant en la seua part que dóna a via publica com en la part que limita amb el sòl no urbanitzable o sòl urbà residencial, tancada fins una altura mínima d'un metre amb elements opacs, i amb una tanca verda posterior d'una altura mínima de dos metres.  
Per a l'ús comercial s'exigirà una dotació mínima d'aparcament, per als locals amb una superfície de venda superior a 500 m² en els quals es disposarà, com a mínim, una plaça d'aparcament d'automòbil per cada 100 metres quadrats o fracció superior a 50 metres quadrats de superfície construïda.  
S'estableix com a ús incompatible el residencial i els no referenciats.  
  
Compromisos.  
Tots els propietaris tant actuals com futurs assumeixen els compromisos d'execució i manteniment que consten en aquest pla parcial, i aquests queden reflectits en els documents de compravenda o de qualsevol tipus que s'efectuen sobre la parcel·la objecte de planejament.  
  
Durant el termini de 45 dies, a comptar des de la publicació d'aquest anunci en el Diari Oficial de la Comunitat Valenciana, es podrà consultar la documentació al Departament d'Urbanisme (en horari de 09.00 a 14.00 hores, de dilluns a divendres), i formular les al·legacions que s'estimen convenients, i s'indica que igualment es pot consultar el document en la pàgina web municipal www.almassera.es, i que es pot concertar cita amb l'arquitecte municipal redactor (l'horari seu d'atenció al públic és dimarts i dijous d'11.00 a 13.00 hores).  
  
  
Almàssera, 27 de gener de 2016.- L'alcalde president: Ramón Puchades Bort.